
Scooter-Dust-Meter

Kulcsszavak: légszennyezés, egészség, elektromos roller, dinamika
Scooter Dust-Meter
A légszennyező anyagok közül a PM10 jelenti a legnagyobb egészségügyi kockázatot. Mintegy 16 ezer ember hal meg e miatt hazánkban évente az Európai Környezetvédelmi Ügynökség 2009-ben készült tanulmánya szerint. A PM10 szennyezettség miatti életvesztés tekintetében a 38 vizsgált európai országból Magyarországon a legrosszabb a helyzet. A legveszélyesebbek a 2,5 mikrométernél kisebb részecskék (PM2,5), amelyek légző és egyéb szerveink legmélyére is bejutnak, és onnan nem távoznak. A részecskeszennyezés szív és érrendszeri, daganatos és légúti megbetegedésekért is felelős. Emiatt tartjuk különösen fontosnak a szállópor mérést.
A projektem célja, az volt, hogy Debrecen városában fel tudjam térképezni a szállópor koncentrációját, és statikus térképeket tudjak létrehozni. A szállópor mérőt a Sensirion Hungary Kft-től kaptam. A szenzort egy ESP-32-es mikrokontrollerrel programoztam össze. A rollerre az eszközt egy 3d nyomtatott tokkal rögzítettem, mely a Fuison 360 szoftverben lett szerkesztve.
2023 tavaszán, a város 4 főbb régiójában 60km-nyi rolleres mérésnek köszönhetően sikerült feltérképeznem a PM2.5 és PM10 koncentrációját.
Sajnos a város legtöbb részén a légszennyezettségi adatok, kritikusak voltak emiatt ezt a kész projektet az idei év folyamán összekötöm a továbbfejleszteni kívánt verzióval, mégpedig úgy, hogy Debrecen városában fix pontokra szenzorokat helyezek ki, melyek a nap 24 órájában monitoroznák a szállópor koncentrációját majd továbbítanák egy applikációba, amit jáva felületen programoznék.
Előadásomban a kész projektet és a továbbfejlesztéseket szeretném bemutatni.



